十四科頭 持犯不二
作者：寶誌
朝代：唐

paragraphs: 丈夫運用無礙，不爲戒律所制。
持犯本自無生，愚人被他禁繫。
智者造作皆空，互聞觸途爲滯。
大士肉眼圓通，二科天眼有翳。
空中妄執有無，不達色心無礙。
菩薩與俗同居，清淨曾無染世。
愚人貪著湼槃，智者生死實際。
法性空無言說，緣起略無些子。
百歲無智小兒，小兒有智百歲。
（《宗鏡錄》卷八十引「大士」二句）。